หุ้นหรูเซียนเชียร์ตัวใหญ่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

สภาพคล่องโลกท่วมหนุนปตท.ธนาคารสื่อสารไปได้
โพสต์ทูเดย์ — โบรกเกอร์ชั้นเซียนมองดัชนีหุ้นไปต่อ เศรษฐกิจโต สภาพคล่องโลกสูงอีกอย่างน้อย 6 เดือน แนะสลับมาช้อนตัวใหญ่ เชียร์ ปตท.ธนาคาร
มหกรรมวิเคราะห์หลักทรัพย์เริ่มวันที่ 23 ก.ค.ที่ผ่านมาเป็นวันแรก โดยนายไพบูลย์ นลินทรางกูร ประธานกรรมการบริหาร บริษัทหลักทรัพย์ (บล.) ทิสโก้ และในฐานะนายกสมาคมบริษัทหลักทรัพย์ กล่าวในงานสัมมนา “กระชับเศรษฐกิจ...วิกฤตหรือโอกาส...คาดการณ์ครึ่งปีหลัง” ว่า สภาพคล่องในระบบการเงินโลกยังคงมีอยู่สูง และเป็นตัวประคองไม่ให้ตลาดทุนและตลาดเงินโลกชะลอตัว และเชื่อว่าสภาพคล่องในระบบโลกจะยังอยู่ในระดับสูงไปอีก 6 เดือนข้างหน้านี้ เพราะเชื่อว่าสหรัฐอเมริกาและกลุ่มประเทศในยุโรปจำเป็นต้องคงนโยบายผ่อนปรนเพื่อแก้ปัญหาวิกฤตเศรษฐกิจอยู่
อย่างไรก็ตาม ระยะนี้จะเห็นว่าหุ้นขนาดกลางและเล็กในตลาดหุ้นไทยได้รับความสนใจจากนักลงทุนมากกว่าหุ้นขนาดใหญ่ 
“นักลงทุนควรเข้าไปเลือกลงทุนในหุ้นกลุ่มที่ได้รับความสนใจน้อย เช่น บริษัท ปตท. (PTT) เพราะราคาหุ้นยังอยู่ที่เดิมเมื่อเทียบกับต้นปี และ ปตท.มีมูลค่าของตัวเอง อีกทั้งนักวิเคราะห์ต่างให้ราคาเป้าหมายหุ้นในกลุ่มพลังงานสูงกว่าราคาหุ้นในกระดาน” นายไพบูลย์ กล่าว
นายมนตรี ศรไพศาล ประธานเจ้าหน้าที่บริหาร บล.กิมเอ็ง (ประเทศไทย) หรือ KEST กล่าวว่า ยังคงเป้าหมายดัชนีสิ้นปีที่ระดับ 900 จุด แม้มีปัจจัยเสี่ยงเรื่องเศรษฐกิจและการเมืองอยู่ และตลาดหุ้นไทยปรับตัวขึ้นมาดีกว่าตลาดหุ้นในภูมิภาค และพี/อี ขณะนี้อยู่ที่ 11 เท่า ก็ยังเป็นตลาดที่น่าสนใจ 
นายก้องเกียรติ โอภาสวงการ ประธานกรรมการบริหาร บล.เอเซีย พลัส (ASP) กล่าวว่า นักลงทุนต่างชาติจะเริ่มกลับเข้ามาในตลาดหุ้นไทยได้ขึ้นอยู่กับ 2 ปัจจัยหลัก คือ ผลประกอบการไตรมาส 23 จะต้องออกมาดีต่อเนื่อง ประกอบกับปัจจัยการเมืองต้องนิ่งหรือชัดเจน เพื่อเรียกความเชื่อมั่นกลับมาได้
“ตอนนี้จะเริ่มเห็นต่างชาติกลับมาบ้างแต่ก็ยังไม่ใช่เงินก้อนใหญ่” นายก้องเกียรติ กล่าว
สำหรับเป้าหมายดัชนีหุ้นปีนี้ยังประเมินได้ยาก บล.เอเซีย พลัส ได้ประเมินตั้งแต่ต้นปีว่าดัชนีหุ้นจะปรับขึ้นถึง 15% แต่ตอนนี้ปรับขึ้นมาแล้ว 14% ถือว่าใกล้เป้าหมาย จากนี้ไปคงขึ้นอยู่กับหุ้นกลุ่มพลังงานว่าจะปรับตัวได้มากแค่ไหน
อย่างไรก็ดี ในช่วงครึ่งหลังของปีนักลงทุนยังมีโอกาสลงทุนในหุ้นขนาดใหญ่ ในกลุ่มธนาคาร กลุ่มสื่อสาร และกลุ่มที่ยังมีข่าวการซื้อกิจการกันต่อเนื่อง ขณะที่กลุ่มอสังหาริมทรัพย์ ค้าปลีก ได้หมดความน่าสนใจไปแล้ว
ขณะที่งานสัมมนาในหัวข้อ “สูตรลับจับหุ้นลุ้นทองจองคอนโด” โดยนายพิชัย เลิศสุพงศ์กิจ ผู้อำนวยการฝ่ายอาวุโส บล.ธนชาต กล่าวว่า แนวโน้มเศรษฐกิจโลกครึ่งปีหลังยังชะลอตัว ทำให้หุ้นที่เกี่ยวข้องกับการบริโภคในประเทศเป็นพระเอกนำตลาด โดยมองโดยดัชนีหุ้นไทยยังอยู่ในช่วงขาขึ้นตามการฟื้นตัวของวงจรเศรษฐกิจที่อยู่ในทิศทางขาขึ้นอีก 3 ปี หุ้นยังแกว่งตัวขาขึ้นบวกลบ 860 จุด แต่อาจเจอแรงขายทำกำไรระยะสั้นบ้าง
ปัจจุบันกำลังอยู่ในช่วงวิ่งเข้าหาจุดพอดี แต่คงเร็วไปที่ 23 เดือนนี้จะเห็นหุ้นวิ่งถึง 900 จุดได้และหากดัชนีปรับฐานก็ไม่ควรหลุดเกิน 790 จุด”กลุ่มที่แนะนำคือกลุ่มอสังหาริมทรัพย์ที่ยังโดดเด่นอยู่แม้มาตรตการกระตุ้นจากรัฐจะหมดลงเนื่องจากผู้ประกอบการรายใหญ่หลายรายโดมาเล่นส่วนแบ่งตลาดกลางล่างมากขึ้นทำให้ยังมีรายได้เติบโตได้ถึง 1520 % เทียบจากอุตสหากรรมโดยรวมโตเพียง 510 % แนะนำ บริษัท พฤกษา เรียลเอสเตท (PS) บริษัท แอล.พี.เอ็น.ดีเวลลอปเมนท์ (LPN) ที่ยังมีโครงการที่รอรับรู้รายได้ถึง 2 ปี หรือกลุ่มธนาคารพาณิชย์ที่มีการปล่อยสินเชื่อที่เกี่ยวข้องกับธุรกิจขนาดกลางขนาดเล็ก (เอสเอ็มอี) ที่จะช่วยการฟื้นตัวเศรษฐกิจอย่าง ธนาคารกสิกรไทย (KBANK) 
รวมถึงกลุ่มชิ้นส่วนอิเล็กทรอนิกาส์ที่ผลิตชิ่นส่วนสมาร์ทโฟนอย่าง บริษัท ฮานา ไมโครอิเล็คโทรนิคส (HANA) หรือกลุ่มค่าปลีกอย่าง บริษัท ซีพีพออล์ล (CPALL) ที่มีกระแสเงินสดในมือเกือบ 2 หมื่นล้านที่คาดว่าจะมีการนำไปลงทุนต่อ หรือแม้กระทั่งกลุ่มที่ฟื้นตัวหลังจากที่ได้รับผลกระทบแรงตอนชุมนุมทางการเมือง อย่าง บริษัท ไมเนอร์ อินเตอร์เนชั่นแนล (MINT) บริษัท ดิ เอราวัณ กรุ๊ป (ERAWAN) บริษัท ท่าอากาศยานไทย (AOT) และบริษัท การบินไทย (THAI)
ขณะที่ น.ส.ฐิภา นววัฒนทรัพย์ ประธานเจ้าหน้าที่บริหาร บริษัท วายแอลจี บูลเลี่ยน แอนด์ ฟิวเจอร์ส และนายอภิชาต ลักษณะสิริศักดิ์ กรรมการผู้จัดการ บริษัท ออสสิริส ฟิวเจอร์ส กล่าวในทิศทางเดียวกันว่า ในไตรมาส 34 นี้ การลงทุนในทองคำยังสดใส แม้ราคาทองคำอ่อนตัวมาอยู่ที่ 1.8 หมื่นบาท หรือ 1,200 เหรียญสหรัฐต่อออนซ์ โดยมองปลายปีที่ 1,3501,400 เหรียญสหรัฐต่อออนซ์ 
ทั้งนี้ เนื่องจากความต้องการทองคำยังมีมากกว่าผู้ขาย เพราะนักลงทุนยังมองว่าเศรษฐกิจยังมีการฟื้นตัวที่ชะลออยู่ ขณะที่ทองคำก็กลายเป็นสินค้าที่ใกล้มีคุรสมบัติคล้ายกับสกุลเงินตราต่างประเทศมากขึ้น เห็นได้จากธนาคารกลางเกือบทั่วโลกเริ่มเปลี่ยนนโยบายมาซื้อทองคำเป็นทุนสำรองมากขึ้น 
อย่างไรก็ตาม อยากให้นักลงทุนควรติดตามปัจจัยอื่นประกอบการลงทุนด้วย อาทิ การค่าเงินสกุลเงินบาทที่แข็งค่าขึ้น หรือการประกาศตัวเลขเศรษฐกิจที่สำคัญของหสรัฐหรือยุโรปออกมาที่อาจมีผลทั้งเชิงบวกและลบ เพราะเกี่ยวเนื่องกับการโยกเงินไปลงทุนในสินทรัพย์อื่นนายชาติชาย พยุหนาวีชัย ผู้ช่วยกรรมการผู้จัดการ ธนาคารกสิกรไทย กล่าวว่า การลงทุนในอสังหาริมทรัพย์ยังน่าสนใจสำหรับลงทุนระยะยาว โดยคอนโดยังให้ผลตอบแทนเฉลี่ย 58% ต่อปี